google/wiki40b huggingface dataset:
Halvdan den snille

Halvdan den snille (norrønt: Hálfdan snjalli) var en mytisk svensk konge som ifølge sagalitteraturen skal ha levd i det 7. århundre og som var far til Ivar Vidfamne etter hva som fortelles i Hervors saga, Ynglingesagaen, Njåls saga og Hvordan Norge ble bygd. Den genealogiske nedtegnelsen Hvordan Norge ble bygd (norrønt: Hversu Noregr byggdist) oppgir at Halvdan var sønn av Harald den gamle, hans bestefar var Valdar den gavmilde og oldefaren het Hróarr, som sannsynligvis er identisk med den Hroðgar som omtales i det gammelengelske diktet Beowulf.

Hervors saga

Hervors saga gir, som eneste kilde, opplysning om at Halvdans mor het Hild (Hildur) og var datter av goternes konge Heidrek Ulveham (norrønt: Heiðrekr Ulfhamr), sønn av Angantyr Heidreksson som slo hunerne i et legendarisk slag under ledelse av Hlod og Humli.
Sagaen beretter også at Halvdan og Hild hadde sønnen Ivar Vidfamne som angrep kong Ingjald Illråde og som medførte at Ingjald begikk selvmord ved å brenne ned sin egen gård Ræning med hele hirden sin. Etter dette ble Ivar konge i Svitjod (Sverige).

Ynglingesagaen

Snorre Sturlasons Ynglingesaga nevner at Halvdan hadde en bror Gudrød av Skåne (norrønt: Guðröðr) som ble gift med Åsa Ingjaldsdatter, datter av kongen i Svitjod, ynglingen Ingjald Illråde. Åsa Illråde, som hadde arvet sin fars dårlige sinnelag og fikk hans tilnavn, sørget for at Gudrød drepte sin bror Halvdan. Etterpå sørget hun for at også ektemannen Gudrød ble drept. Etter at både faren og farbroren var døde, kom Ivar Vidfamne til Skåne og dro mot gården Ræning i Mälaren der Ingjald Illråde oppholdt seg. Ingjald begikk selvmord ved å tenne på gården, og han selv, datteren Åsa og hele hirden hans brant inne.
Halvdans sønn Ivar Vidfamne la under seg Skåne, og senere utvidet han kongeriket til å også omfatte «Danevelde, en stor del av Saksland og hele Østrike (dvs. landene rundt Østersjøen, inkl. Russland) og femtedelen av England».
Ivar Vidfamne jaget Ingjalds sønn Olav Tretelgja ut av Skåne. Olav dro til Värmland og ble gift med Solveig, som var datter til Solør-kongen Harald Gulltann. Deres sønn Halvdan Kvitbein brakte Ynglingeætten til Norge og var norsk stamfar for Harald Hårfagre og hans ætt.
Tassili n'Ajjer

Økologi

På grunn av høyden, og sandsteinens evne til å magasinere vann, er vegetasjonen i Tassili n'Ajjer rikere enn i den omkringliggende ørkenen. Truede, endemiske arter som Cupressus dupreziana (Saharasypress) og Myrtus nivellei (Saharamyrte) finnes i den høyereliggende østlige halvdelen av fjellene.

Forhistorisk kunst

Området er også kjent for sin forhistoriske bergkunst, og andre arkeologiske lokaliteter, som skriver seg fra neolittisk tid, da klimaet var langt gunstigere – mer av en savanne enn en ørken. Bergkunsten viser kvegflokker, store ville dyr som krokodiller, og menneskelig aktivitet som jakt og dans. Bergkunsten har stilistiske fellestrekk med før-ngunisk kunst fra det sørlige Afrika.
Parken ligger nær bergkunstområdet Tadrart Acacus i Libya, som også er et verdensarvområde.
Blepharum

Utseende

Middelsstore (ca. 20 millimeter), avlange, svarte praktbiller, ofte med røde tegninger.

Utbredelse

Slekten har én art i Malaysia, de øvrige lever på øyer i den vestlige delen av Stillehavet: Seram, Fiji, Ny-Caledonia og Vanuatu.
5. september

Navnedag

Brede, Brian, Njål
Freistata

Historie

Oranjefristaten ble grunnlagt som selvstendig koloni av voortrekkers i 1842. I 1902 ble den føyd inn i den sørafrikanske unionen av Storbritannia, og fikk status som en provins. Det gamle navnet Oranjefristaten ble i 1994 til Freistata.
RedSleeve

RedSleeve er en Linux-distribusjon som er basert på Red Hat Enterprise Linux. RedSleeve kjører på ARM-arkitekturen og er et fritt og åpent operativsystem for denne plattformen, beregnet på næringslivet.
Skrivebordsmiljøene for RedSleeve er GNOME og KDE.
Første versjon ble lansert 12. februar 2012.
Spesialundervisning

Rett til spesialundervisning

Opplæringsloven § 5-1 sier at elever som ikke har eller ikke kan få tilfredsstillende utbytte av det ordinære opplæringstilbudet, har rett til spesialundervisning. Dette er igjen opp til den enkelte skole og kommune å avgjøre. Noe som fører til stor variasjon over hele landet. Spesialundervisningen er først og fremst regulert av opplæringslovens kapittel 5  og forskriften til opplæringsloven . Utdanningsdirektoratet har utarbeidet veileder om spesialundervisning .

Ekskludering eller inkludering

Ekskludering og inkludering er i skolesammenheng tradisjonelt knyttet til tilretteleggingen av tilbud som er blitt og fortsatt blir gitt til elever som blir vurdert å trenge noe ekstra. Først og fremst gjelder det elever som har forskjellige vansker med å tilegne seg skolens lærestoff, eller som ikke finner til seg til rette med skolens og klasserommets regler. I de senere årene har også kulturelle eller språklige variasjoner blitt en ny utfordring for en skole der opplæringssituasjonene ideelt sett skal være tilpasset alle. Overfor elever med lærevansker eller vansker med å finne seg til rette, snakker vi om spesialundervisning. Minoritetselevene får morsmålsopplæring eller norsk som andrespråk. Det er viktig at spesialundervisning og tilrettelagt undervisning ikke blandes med å hverken ekskludere eller inkludere. Vi er alle forskjellige, og har forskjellige behov.
I praksis vil de fleste elever som får spesialundervisning bli tatt av det ordinære opplæringstilbudet for større eller mindre deler av skoletiden. Dette vil si at innholdet i opplæringen vil avvike fra fagplanen for klassetrinnet.

Organisering av spesialundervisning

Hvordan spesialundervisningen organiseres vil til dels være avhengig av skolens tilbud for denne elevgruppen, elevens behov, og ønsker fra eleven og foreldrene til eleven. En del skoler har hjelpelærere inne i klasserommet, mens andre velger å dele opp i grupper. 
Det finnes også enkelte spesialskoler som for eksempel Haug skole og ressurssenter, Frydenhaug skole og Berg Gård skole. Noen skoler har også egen spesialundervisningsavdeling som f.eks.  Hov ungdomsskole.

Bruk av hjelpemidler

Ofte benyttes forskjellige hjelpemidler og spesialprogrammer til tilrettelagt undervisning. Her finnes det et varierende utvalg. Hjelpemidler kan man søke NAV (tidligere hjelpemiddelsentralen) om støtte til. Man skal kontakte kommunen for informasjon om søknadsprosedyrer. NAV kan også tilby informasjon og vurdering av hvilke hjelpemidler som kan benyttes i forhold til behovet. Her kan man også ta kontakt med forskjellige aktører på markedet for å se og utprøve produkter før man velger.
Tetraopini

Utseende

Små (de nordiske artene 3-6 millimeter), avlange trebukker, blant de minste i denne familien. Kroppen er kledt med middels lange, oppstående hår, antennene er omtrent så lange som kroppen. Pronotum er mye smalere enn dekkvingene og omtrent så bredt som hodet, sylindrisk, gjerne med en tverrfure bak midten. Dekkvingene er lange og parallellsidige. Beina er forholdsvis korte.

Levevis

Larvene lever i tynne, døde greiner av løvtrær.
Akinori Mikami

Karriere

Akinori Mikami startet sin profesjonelle karriere i Urawa Reds i 1988.
Vannpolo under Sommeruniversiaden 2015

Vannpolo var en del av Sommeruniversiaden 2015, og ble arrangert fra 2. til 14. juli i Gwangju i South Korea.

Men

13 lag deltok i turneringen for menn.

Kvinner

10 lag deltok i turneringen for kvinner.
Sweet So Till

Sweet So Till er et studioalbum av reggaetrioen The Gladiators. Albumet er utgitt av plateselskapet Virgin Records i 1979.
Anio Novus

Anio Novus var en romersk akvedukt som førte ferskvabn til Roma fra to kunstige innsøer som fikk sitt vann fra elven Anio.
Akvedukten ble påbegynt i keiser Caligulas regeringstid år 38 e.Kr. og ble ferdigstilt i 52 av keiser Claudius. Det er den av alle akvedukter med vann til Roma som førte fra høyest høyde. Ettersom vannet hadde en tendens til å være grumsete benyttet Trajan seg av to innsjøer som ble skapt av Nero for å forskjønne omgivelsen rundt hans villa ved Subiaco.
Et stykke utenfor Roma  ble Anio Novus bygget som en ny etasje over Aqua Claudia og sammen ledet de sitt vann inn i Rom over Porta Maggiore, en byport i østre Roma.
Pensjon

Norge

Folketrygdsystemet i Norge dekker behov i de fleste livsfaser. Som pensjonsordning dekker den alder ved alderspensjon og uførhet ved uførepensjon. De offentlige pensjonene administreres av NAV. NAV administrerer også dagpenger under sykdom (sykepenger), yrkesskadetrygd og attføringspenger av forskjellig slag. For å få full alderspensjon i Norge kreves det at en har bodd i landet i 40 år fra og med det kalenderåret en fylte 17 år. Ordinær pensjonsalder er 67 år. 
Tjenestepensjoner ble først innført for offentlig ansatte, og tilsvarende ordninger finnes i mange private bedrifter. Tjenestepensjoner med skattefordel kan være foretakspensjoner (ytelsesspensjoner) eller innskuddspensjoner, og utbetales fra fylte 65 år. Etter innføringen av obligatorisk tjenestepensjon (OTP) i 2006, vil de aller fleste få utbetalt noe tjenestepensjon. De fleste nye tjenestepensjonsordningene som er opprettet etter innføringen av OTP, er innskuddspensjoner.
En annen ordning er Avtalefestet pensjon (AFP), som finansieres av arbeidsgiverne og staten i fellesskap. AFP ble første gang innført i 1989 med pensjonsalder 66 år. Pensjonsalderen er  gradvis blitt redusert og er i dag 62 år.
Tjenstepensjon kan ytes i henhold til avtale direkte fra foretaket ("pensjon over drift"), ved at bedriften oppretter en pensjonskasse eller ved at bedriften inngår en avtale om pensjonsforsikring med et livsforsikringsselskap.
Trygghet at det finnes penger tilgjengelig når det enkelte medlem av pensjonsordningen skal få utbetalt den pensjon som vedkommende har opptjent, sikres oftest ved at pengene innbetales til livsforsikringsselskapet eller pensjonskassen, men kan også sikres med bruk av tradisjonell pantsikring eller garanti. 
Særaldersgrenser for særskilte yrkesgrupper gir mulighet til pensjonering før fylte 67 år.
Fra 1. januar 2011 ble pensjonsreformen med ny fleksibel alderspensjon innført i Norge.
Søndag

Søndag er siden 1973 blitt regnet som den siste dagen i uken ifølge standarden ISO 8601, som også Norge har gjort til formell norm. Dette er den internasjonale sivile standarden. Likevel er søndagen alltid første dag i uken i ekklesiastisk sammenheng, det være seg i jødedommen, kristendommen eller islam. Likevel holder troende jøder  sabbaten (lørdag) for å være den syvende dagen. Navnet søndag kommer av norrønt sunnudagr («solens dag»).
Ifølge kristen tradisjon og lov om helligdager og helligdagsfred er alle søndager helligdag i Norge og en dag for hvile. Den representerer Kristi oppstandelse på den tredje dagen (første påskedag) og er derfor den viktigste fest- og gudstjenestedagen i de fleste kristne kirker. Søndagen som en helligdag eller festdag har rot tilbake til sol-tilbedelse som var vanlig i både babylonsk, egyptisk og senere romersk kultur. Søndag som en kristen høytid ble innført av den romersk-katolske kirke i år A.D 336.
En måned som har søndag som sin første dag, vil få en fredag den 13.
Dovecot

Dovecot er en fri og åpen IMAP- og POP3-server for Linux og andre unix-liknende operativsystemer, som primært er laget med sikkerhet i sinne. Timo Sirainen skapte Dovecot og lanserte første utgave i juli 2002. Dovecot-utviklere har primært som formål å lage en lettvekts, rask og lett konfigurerbar  mailserver med åpen kildekode.
Dovecot fungerer primært som lagringsserver. Mail leveres til serveren via en MDA and stored for later access with MUA. Dovecot kan også fungere som en   Proxytjener, som videresender forbindelsen til en annen mailserver, eller opptrer som en lettvekts MUA for å motta og manipulere e-post på fjerne servere (mailoverføring).
Ifølge Openemailsurvey har Dovecot mer enn 3 millioner e-post servere og en global markedsandel på 68% av alle IMAP-servere.
Symbol

Symbolisme som stilperiode

Symbolisme er en stilperiode i den europeiske billedkunsten fra rundt 1890 til 1910, der motivene ofte hadde symbolsk innhold.

Praktiske symboler

Symboler er blant annet skrifttegn og grafiske symboler.  Andre viktige symboler er de kjemiske og de matematiske symbolene. 
Myndigheter bruker gjerne flere typer av symboler, både kjennetegn og verdighetstegn, for eksempel pavens tiara, anker for Sjøforsvaret, en kongekrone på merket til Fiskeridirektoratet.    
Noen symboler er knyttet til yrker, bl.a. æskulapstav for leger og annet medisinsk personell, merkurstav for handel, sverd og vekt for jurister.

Trafikkskilt

Trafikkskilt er symboler: Hvert skilt består av visse tegn, sirkel, strek eller trekant, som er påmalt visse farger, og det hele har en betydning som myndighetene og/eller trafikantene er blitt enige om. En skiller gjerne mellom geometriske symboler og fargesymboler. I trafikken kan for eksempel rødt symbolisere fare, gult en opplysning, blått en anbefaling eller et påbud, og så videre.

Flagg, heraldikk og bumerker

Det vanlige er at farger og figurer i nasjonalflagg har sin bestemte symbolikk av politisk og/eller historisk karakter, f.eks. Frankrike og flere andre lands trefargede trikolor og Kinas røde flagg med stjerner. Mye symbolikk finner vi også i flagg, faner, bannere, vimpler for statsoverhoder og andre statsmyndigheter, militære enheter, organisasjoner, foreninger og andre private  m.v.
De heraldiske våpenskjoldene har farger og figurer som kan være uttrykk for symboler, spesielt i våpenskjold fra nyere tid, som kommunevåpen. I eldre våpen kan det være vanskelig å fastslå om farger og figurer skal symbolisere noe bestemt. Noen gamle våpen har imidlertid en åpenbar og banal symbolikk, basert på assosiasjoner til navn (mannen Hauk med en hauk i våpenet, slektsnavn Hummer med en hummer, Castilla med et kastell osv). Fordi et våpens primære funksjon er å være et særpreget kjennetegn, kan våpenets symbolske mening eller innhold være underordnet.
Bumerker ligger nær heraldikken, men skiller seg fra denne ved å bestå av streker, ved ikke å være flater og ved ikke å ha faste farger. Mange bumerker har kjente symboler, som runetegn, kors, pentagram, men mange av de sterkt stiliserte figurene i bumerker kan ha vært ment bare som praktiske kjennetegn og ikke med en bestemt symbolikk.
Nygaardsvoldbåter

Nygaardsvoldbåter var fiskefartøy som fra 1936 ble bygget med offentlig subsidiering. Som en del av de sosiale tiltakene Nygaardsvoldregjeringen iverksatte i 1935 ble det ytet statlige bidrag og lån på særlig gode vilkår til båtkjøp. Det var aktive fiskere som gikk sammen i partslag som kunne gjøre seg nytte av denne ordningen. Fiskeridirektoratet utarbeidet tegninger til to ulike kravellbygde fiskekuttere. Disse ble det bygget mange av. Det var likevel opp til hvert enkelt partslag å avtale med båtbyggeriet hvordan båten skulle være. Det bevirket at det og ble bygget tradisjonelle nordlandsbåter, både åttringer og seksringar. Disse ble bygget for motordrift i tillegg til seilføring.
Kilmainham fengsel

Kilmainham fengsel (Kilmainham Gaol) er et tidligere fengsel i Inchicore i Dublin. Det er nå innredet som museum med fokus på irsk nasjonalisme.

Historie

Fengselet ble bygget i 1796, og ble først kalt New Gaol for å skille det fra det gamle fengselet, et helsefarlig fangehull, noen hundre meter unna. I løpet av de 140 år det fungerte som fengsel ble mange av lederne for den irske uavhengighetskampen plassert der. Robert Emmet satt der inntil han ble henrettet i 1803, og lederne for påskeopprøret ble henrettet i fengselets luftegård i mai 1916. Under den irske borgerkrig ble flere IRA-medlemmer henrettet i Kilmainham.
Det satt også mange vanlige kriminelle fanger der, de fleste av dem barn som var for unge for å bli transportert til Australia.
I 1924 sluttet Den irske fristaten å bruke bygningen som fengsel. Den siste fangen som satt der var Eamon de Valera. Etter en lang prosess restaurerte man bygningen og gjorde det om til museum. Det er spilt inn flere filmer i fengselet, som siden det ble tatt ut av bruk så tidlig er et utmerket eksempel på viktoriansk fengselsarkitektur.
Bygdemål

Bygdemål (opprinnelig kalt landsmål av Ivar Aasen, men begrepet ble fra 1929 til en henvisning til nynorsk som skriftspråk) er tradisjonelt sett dialekter som snakkes utenfor byene, i den grad disse skiller seg fra talemålene som snakkes der. Motsatsen er bymål.
Bygdemålene er gjerne løsere knyttet til standardmålene og såkalt dannet dagligtale. De skiller seg også i større grad fra standard bokmål og nynorsk, gjennom bredere lydlig variasjon, enn bymål gjør i det samme området.
Eucopidocaulus

Utseende

Middelsstore, blankt svarte biller, ganske kraftig bygde.

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Slekten er utbredt på Ny-Guinea og omkringliggende øyer.
Klaus Egge

Bakgrunn

Egge ble født i Gransherad (nær Notodden) i Telemark. Han studerte ved Musikkonservatoriet i Oslo, og tok organisteksamen der i 1929. Etter dette studerte han bl.a. komposisjon under Fartein Valen. I tiden 1937–38 studerte han under professor Walter Gmeindl ved Musikkhøgskolen i Berlin.

Komponist

Klaus Egge var en viktig figur i norsk kulturliv. Han var formann i Norsk Komponistforening i perioden 1945–72, og var det også i Norges kunstnerråd, TONO, Statens Musikkråd og Norges Nasjonale Musikkomité. I tillegg var han styremedlem i Nordisk Komponistråd og International Music Council. Han fikk Statens kunstnerlønn fra 1949. I 1972 ble han tildelt Norsk kulturråds ærespris. Egge ble utnevnt til ridder av 1. klasse av St. Olavs Orden i 1958 og fikk kommandørkorset i 1977. I 1970 ble han tildelt Den islandske falkeorden.
Egges produksjon deles gjerne inn i tre perioder, selv om visse karakteristika som polyfoni og sterk rytmisk driv preger hele hans kompositoriske virke. Fram til 1945 står folkemusikken sentralt både hva melodikk og komposisjonsteknikk angår. Motivutforming og rytmikk er tydelig inspirert av norsk slåttemusikk kombinert med polyfoni og klassisk form. Klaververkene Draumkvæ-sonate og Fantasi i Halling, som regnes som norsk standardrepertoar idag, stammer begge fra den første perioden.
Etter krigen blir trekkene fra norsk folkemusikk mindre utpreget til fordel for et mer universelt tonespråk. Han beholder sine rene diatoniske linjer, gjerne kombinert med krasse dissonanser. Likevel er det mest karakteristiske for denne perioden hans utvikling av en metamorfoseteknikk, hvor motivene gjennomgår stadige forvandlinger. Denne teknikken når sitt høydepunkt i cellokonserten fra 1966 hvor 1. sats har fått betegnelsen Preludio metamorfico.
Den siste perioden var preget av tolvtoneteknikk. Det skjer første gang i symfoni nr. 4  Sinfonia sopra BACH-EGGE op. 30, skrevet på bestilling av Detroit Symphony Orchestra i 1967. Rekketeknikker benytter han både i symfoni nr. 5, klaverkonserten og blåsekvintetten fra 1976.
Av Egges større verker kan nevnes fem symfonier, tre klaverkonserter, en fiolinkonsert og en cellokonsert. Kammermusikkverkene har også en sentral posisjon: en strykekvartett, en klavertrio, to blåsekvintetter, en fiolin-sonate og en rekke klaververker. Han var også en betydelig vokalkomponist og har sanger og korverker både a capella, med klaver og med orkester. Av større korverker bør i første rekke nevnes Sveinung Vreim, et stort symfonisk epos for soli, kor og orkester, basert på fortellingen om Sveinung Vreim i diktverket Jonsoknatt av Hans Henrik Holm. Egges verker oppnådde hyppige fremførelser i såvel Europa som USA.
Han er far til vokalisten Guri Egge og skuespiller Ketil Egge.
Grønne støvler-hulen

Green Boots Cave, på norsk Grønne støvler-hulen, er en hule på Mount Everest, som ligger på den nordøstlige klatreruta - 27890 fot over havet. Navnet oppsto fordi det i flere år fram til 2014, lå en død fjellklatrer der med grønt fottøy, inntil han antagelig ble fjernet eller begravet (et annet sted).
Folk som har endt opp døde i hulen er «Green Boots» i 1996, og David Sharp i 2006. «Green Boots» antas å ha vært fra én (av to savnede) fra et indisk klatrelag - enten Tsewang Paljor eller Dorje Morup.
Service og samferdsel

Service og samferdsel (tidligere salg og service og handel og kontor) er et utdanningsprogram på Videregående trinn 1 (Vg1) i videregående skole. Kurset er veien fram til fagbrev eller studiekompetanse som trengs for å søke på høyskoler og universitet.
Vg1 service og samferdsel kan kvalifisere til videregående trinn 2 (Vg2) på følgende programområder: IKT-servicefag, Reiseliv, Salg, service og sikkerhet og Transport og logistikk.
Heterorrhina borneensis

Utseende

En middelsstor (ca. 22 millimeter), svart og grønn gullbasse. Pronotum er svart med grønne kanter, scutellum grønt, dekkvingene svarte med et grønt tverrbånd litt bak midten og grønn spiss. Oversiden er spredt og nokså kraftig punktert. Denne arten har ikke påfallende metallglans.

Utbredelse

Arten lever på Borneo (Kalimantan) og Sumatra.
Kent Andersson (skuespiller)

Liv og virke

Kent Andersson vokste opp i en arbeiderfamilie med seks søsken som bodde i bydelen Rambergsstaden på Hisingen i Göteborg. Hans enkle bakgrunn preget mange av hans dikt, sangtekster og teaterstykker. I tenårene arbeidet han ved et papirbruk før han dro til sjøs. Tilbake i hjembyen kom han i kontakt med Atelierteatern hvor han gjorde sin skuespillerdebut. Han debuterte som filmskuespiller i Vildfåglar i 1955. Han kom inn ved Göteborgs stadsteaters elevskole i 1958, og på begynnelsen av 1960-tallet gjorde han sine første TV-roller. Han begynte tidlig å skrive teaterstykker og regissere.
Ktheju tokës

Bakgrunn

Sangen er skrevet av den albanske låtskriveren Eriona Rushiti, og tittelen viser til albanere og andre folkeslag som har utvandret fra hjemlandene sine. Sangen tar særlig for seg albanere som har flyttet fra hjemlandet sitt, blant annet som følge av Kosovokrigen. Sangen blir fremført av sangeren Jonida Maliqi og var en av deltakerne i den tradisjonsrike sangkonkurransen Festivali i Këngës i regi av den albanske kringkasteren RTSH. I finalen 22. desember 2018 vant «Ktheju tokës», og ble dermed Albanias bidrag til Eurovision Song Contest 2019.

Eurovision Song Contest

I januar 2019 ble Albania trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Albania hadde startnummer 14. I avstemningen ble «Ktheju tokës» blant de ti beste i semifinalen, og kvalifiserte seg dermed til finalen lørdag 18. mai. I finalen ble sangen nummer 17 av 26 deltakere.
Vikings 5: I rockeheksens klør!

Vikings 5: I rockeheksens klør! er et musikkalbum med Vikings, utgitt i 1981.
Karl Georg Høyer

Faglig profil

Høyer forsket innenfor bærekraftig utvikling, bærekraftig byplanlegging, mobilitet og transport, og energi og miljø. Høyer var med på å stifte Concerned Scientists Norge i 2008, en organisasjon som bidrar til debatten om bærekraftig utvikling og global oppvarming. Han var talsmann for bruk av «føre-var»-prinsippet i miljøforvaltningen. Høyer var en meget benyttet foreleser og debattant innen miljø, energi og bærekraftig utvikling.
Koppangen

Koppangen er ei bygd i Lyngen kommune i Troms. Den ligger på vestsida av fjorden Lyngen og rundt 17 kilometer nord for kommunesenteret Lyngseidet, langs Fv311.
Bygda ligger utsatt til for naturfenomenet jøkulhlaup, som er en plutselig flom fra en isbre. Dette kan oppstå når demningen for bredemte sjøer brister. Dette skjer fra tid til annen ved de bredemte sjøene i kanten av Koppangsbreen, og er vanskelig å varsle.
Mitsuzawa stadion

Liv etter OL

Etter OL er stadionet blitt brukt som hjemmebane til fotballklubben Yokohama FC. Stadionet har også blitt brukt til rugby.
Knark (øl)

Knark er en sterkøl av typen Russian Imperial Stout som ble brygget av Duelund Bryglade i Kjellerup, Jylland.
Ølen ble fremstilt på humle og malt med flere typer gjær, og ble brygget i forskjellige klasser: III med alkoholprosent 7,4, IV med 11 og V med 14. Knark kan serveres fra 10 grader til helt opp til stuetemperatur.